Tarihi, ko kuma a saukake a ce labari ,yana nufin takaitaccen ko yalwataccen bayani akan abubuwan da suka rigaya suka faru banda wanda ke faruwa,wandanda suke faruwa ana kiran su da labarai, in labari ya kwana biyu to sai ya zama tarihi, Tarihi al`amari ne da`aka fara samar dashi tun farkon duniya, kama tun daga tarihin wannan Duniyar tamu zuwa ga abubuwan da ta kunsa ko al'amuran da suka faru kamar Yakoki , Guguwa , Tarihin garuruwa, Sarakuna, Mutane, Dabbobi, Gine-gine , Gobara , Aman Dutse , Girgizar kasa , Ambaliyar ruwa , Dauloli ,Gine-gine,da dai sauransu. ko kuma rayuwan wani mutum shi kadai ko alakanshi da shi da wasu . Ta kunshi al`amurra na hujjoji ta hanyar ilimi domin tabbatar da tarihin mutum ko Tarihin wani abu, a tarihin mutum ana bukatar a san ranar haihuwarsa da mutuwarsa, iliminsa,dukiyarsa, rayuwarsa da zamantakewarsa da sauran wanda ya rayu da su . Rubutu akan tairihin mutum na bukatar izini da hadin guiwa daga tsatsan wanda za`a rubuta tarihi akan sa, domin samar da tarihi mara hadari kuma ingantacce daga asali.